Na temelju članka 69. Zakona o igrama na sreću (NN 87/09, 35/13, 158/13, 41/14 i 143/14) i Pravilnika o priređivanju nagradnih igara (NN 8/10) Dukat d.d., Marijana Čavića 9, Zagreb, OIB 25457712630, donosi sljedeća:

# PRAVILA NAGRADNE IGRE

# „Dukat i Konzum nagrađuju!“

## Članak 1. Priređivač

Priređivač nagradne igre je Dukat mliječna industrija dioničko društvo, Marijana Čavića 9, Zagreb, OIB 25457712630. Tehničku podršku u provedbi nagradne igre pruža New Level d.o.o., Badalićeva 31, 10000 Zagreb, OIB 99200431992.

## Članak 2. Trajanje nagradne igre

Nagradna igra se provodi od 01. prosinca 2018. do 31. prosinca 2018. na svim prodajnim mjestima trgovačkog lanca Konzum.

## Članak 3. Svrha nagradne igre

Nagradna igra priređuje se u cilju promidžbe Priređivača i unapređenja prodaje.

Nagradna igra uključuje proizvode tvrtke Priređivača, odnosno sve proizvode marke Dukat, Sirela, President, Galbani, Ljubljanske mlekarne i dio asortimana Ferrero proizvoda.

Nagradna igra uključuje sljedeće proizvode Ferrero:

Proizvod: Ean:

KINDER MAXI KING 35 g 4008400553023

KINDER MILCHSCHNITTE 28 g 40084794

KINDER PINGUI 30 g 8000500202289

KINDER PINGUI MULTIPACK T4 120g 8000500119716

KINDER MILCHSCHNITTE T5 140 g 8000500062654

KINDER MAXI KING MULTIPACK 3X35g 4008400551920

KINDER PINGUI KARAMELA 30 g 8000500220115

##  Članak 4. Način sudjelovanja u nagradnoj igri

U nagradnoj igri mogu sudjelovati sve punoljetne fizičke osobe koje za vrijeme trajanja nagradne igre u prodajnim objektima trgovačkog lanca Konzum kupe bilo koji proizvod marke Dukat, Sirela, President, Galbani, Ljubljanske mlekarne ili Ferrero proizvod (naveden u Članku 3.) i broj računa prijave:

1. slanjem SMS poruke sadržaja: DUKAT, broj računa, ime i prezime, adresa (ulica, poštanski broj i mjesto) na broj 60221. Cijena SMS poruke je 2,40 kn, PDV uključen ili
2. ispunjavanjem obrasca na Internet stranici www.dukat.hr (potrebno je upisati broj računa, ime i prezime, adresu, kontakt broj mobitela/telefona)

Originalni račun, kao dokaz o kupovini, potrebno je sačuvati do kraja nagradne igre te predočiti nakon izvlačenja dobitnika slanjem poštom na adresu Priređivača. Svaki sudionik može sudjelovati u nagradnoj igri neograničen broj puta s različitim brojevima računa. Svaki pojedini račun može biti iskorišten samo jedanput. U slučaju da račun s istim brojem bude ponovno poslan od strane iste ili druge osobe ta će prijava biti proglašena nevažećom.

Duljina SMS poruke ograničena je na 160, odnosno 70 znakova u slučaju korištenja dijakritičkih znakova (npr. č, ć, š, ž, đ). Poruka čija duljina prelazi navedena ograničenja, prelazi u drugu poruku te će kao takva biti naplaćena od strane mobilnog operatera. Zbog navedenoga, preporuka je ne koristiti posebne znakove u tekstu SMS poruke.

## Članak 5. Pravo sudjelovanja u nagradnoj igri

U nagradnoj igri ne mogu sudjelovati zaposlenici Priređivača i tvrtke New Level d.o.o., kao ni članovi njihove uže obitelji.

## Članak 6. Nagradni fond

Nagradni fond sastoji se od:

* **Glavna nagrada 1 x CITROEN C4 CACTUS SHINE BlueHDi100 S&S,vrijednost s PPMVom i PDVom : 138.300,00 kn**

* **4 x Konzum poklon bon vrijednosti 2.000,00 kuna**
* **20 x Poklon paket Dukat proizvoda vrijednosti 147,86 kuna**

Ukupna vrijednost nagradnog fonda iznosi 149.257,20 kuna (s PDV-om). Priređivač se obvezuje uplatiti 5% ukupne vrijednosti nagradnog fonda u korist Crvenog križa Republike Hrvatske.

## Članak 7. Izvlačenje i objava dobitnika

Dobitnici svih nagrada bit će izvučeni putem računalne aplikacije, metodom slučajnog odabira u prostorijama Priređivača uz prisustvo tročlane komisije te će se o tijeku izvlačenja voditi zapisnik.

Izvlačenje dobitnika održat će se u prostorijama Priređivača uz prisustvo tročlane komisije prema sljedećem rasporedu:

* za račune prijavljene u razdoblju od 01.12. do 09.12.2018. izvlačenje se vrši 11.12.2018.
* za račune prijavljene u razdoblju od 10.12. do 16.12.2018. izvlačenje se vrši 18.12.2018.
* za račune prijavljene u razdoblju od 17.12. do 23.12.2018. izvlačenje se vrši 27.12.2018.
* za račune prijavljene u razdoblju od 24.12. do 31.12.2018. izvlačenje se vrši 03.01.2019.

Na svakom izvlačenju bit će izvučeni dobitnici za:

* **1 x Konzum poklon bon vrijednosti 2.000,00 kuna**
* **5 x paket Poklon paket Dukat proizvoda vrijednosti 147,86,00 kuna**

Izvlačenje za glavnu nagradu, automobil CITROEN C4 CACTUS SHINE BlueHDi 100 S&S, vrijednost s PPMV i PDVom 138.300,00 kuna, održat će se 03.01.2019. uz prisustvo tročlane komisije i javnog bilježnika, a u izvlačenju će sudjelovati sve prijave primljene u razdoblju od 01.12. do 31.12.2018.

Komisija će provjeriti je li dobitnik sudjelovao u nagradnoj igri sukladno ovim Pravilima. U slučaju da se njegova prijava proglasi nevažećom, nagrada će biti podijeljena sljedećem izvučenom sudioniku koji ima pravo na nagradu.

Imena svih dobitnika bit će objavljena u roku od 8 dana od datuma svakog pojedinačnog izvlačenja na Internet stranici www.dukat.hr.

## Članak 8. Preuzimanje nagrada

Nagrada se ne može zamijeniti za novac. Preuzimanjem nagrade prestaju sve daljnje obveze Priređivača nagradne igre prema dobitniku. Dobitnici će o dobitku biti obaviješteni pisanim putem u roku od 8 dana od izvlačenja. Dobitnici koji pošalju poštom račun nakon utvrđivanja suglasnosti kontaktirat će se radi dogovora o preuzimanju nagrada.

Priređivač se obvezuje sve nagrade dostaviti na adresu dobitnika u roku od 30 dana od dana primitka računa dobitnika.

Ako dobitniku nagrade nije moguće isporučiti nagradu na adresu, a iz razloga jer nema nikoga, zauzetosti ili odbijanja preuzimanja nagradu će moći podignuti u roku od 15 dana od dana primitka obavijesti prema daljnjoj uputi Priređivača. Ako dobitnik nije u mogućnosti osobno preuzeti svoju nagradu može je preuzeti od dobitnika temeljem ovjerene punomoći ovlaštena osoba, također uz predočenje identifikacijske isprave.

Ako dobitnik ni u naknadnom roku iz stavka 2 ovog članka ne podigne nagradu, gubi pravo na nagradu te će Priređivač popis nepodignutih nagrada dostaviti Ministarstvu financija.

Prilikom preuzimanja nagrada svi su dobitnici dužni svoj identitet dokazati predočenjem vlastite osobne iskaznice ili putovnice.

Sudjelovanjem u ovoj nagradnoj igri sudionici su obaviješteni da, ako postanu dobitnici nagrada, njihove osobne podatke: ime i prezime, adresu, Priređivač može koristiti u svrhu objave dobitnika Nagradne igre bez naknade i prethodne suglasnosti dobitnika te da se oni u tu svrhu mogu objaviti u tiskanom, zvučnom, slikovnom i video materijalu.

U slučaju da se u nagradnu igru uključi manje sudionika od broja nagrada koje su predviđene nagradnim fondom, dodijelit će se onoliko nagrada koliko je u nagradnoj igri sudjelovalo sudionika. S nagradama koje ne budu podijeljene postupit će se u skladu sa Zakonom o igrama na sreću (NN 87/09, 35/13, 158/13, 41/14 i 143/14) i Pravilnikom o priređivanju nagradnih igara (NN 8/10).

## Članak 9. Ostale odredbe

Priređivač ne odgovara za nepotpune i neispravne prijave. Priređivač i osobe koje sudjeluju u provođenju nagradne igre ne odgovaraju za moguću štetu, koja bi mogla proizlaziti iz nagrada ili pogodnosti.

Nagradna igra može se prekinuti i /ili otkazati samo u slučaju da nastupe okolnosti za koje Priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu i /ili otkazivanju nagradne igre biti obaviješteni na Internet stranici www.dukat.hr. Priređivač u tom slučaju sudionicima ne odgovara za moguću štetu.

Odluka Priređivača o svim pitanjima vezanim uz nagradnu igru odnosno primjenu ovih pravila konačna je i obvezuje sve sudionike.

## Članak 10. Objava pravila

Pravila nagradne igre uz navođenje klase, urudžbenog broja i datuma izdavanja suglasnosti Ministarstva financija bit će objavljena na Internet stranici www.dukat.hr prije početka nagradne igre.

## Članak 11. Korištenje osobnih podataka

Sudionici u nagradnoj igri sudjelovanjem, odnosno slanjem SMS poruke ili ispunjavanjem obrasca na internet stranici www.dukat.hr očituju svoje prihvaćanje ovih Pravila.

U svrhu provedbe ove nagradne igre, Priređivač prikuplja osobne podatke sudionika i to ime i prezime, adresa stanovanja i broj mobitela/telefona (dalje: Osobni podaci).

Priređivač će poduzeti sve razumno potrebne mjere da bi osigurao da se Osobni podaci sudionika u nagradnoj igri obrađuju i koriste na siguran način i u suglasnosti s primjenjivim zakonodavstvom.

U odnosu na Osobne podatke koje Priređivač prikuplja od sudionika, a sudionici pružaju u svrhu sudjelovanja u nagradnoj igri, Priređivač sukladno važećim propisima o zaštiti osobnih podataka sudionicima daje sljedeće obavijesti:

* voditelj obrade Osobnih podataka prikupljenih od strane sudionika je Priređivač, društvo DUKAT d.d., Marijana Čavića 9, 10000 Zagreb, kontakt e-mail: ivana.ilovaca@hr.lactalis.com
* Osobni podaci sudionika prikupljaju se u svrhu provedbe nagradne igre, objave dobitnika te dodjele nagrada
* osnova za prikupljanje i obradu Osobnih podataka koji se odnose ne ime i prezime i adresu stanovanja propisana je zakonom, a osnova za prikupljanje i obradu Osobnog podatka koji se odnosi na broj mobitela/telefona je legitiman interes Priređivača radi brže i učinkovite komunikacije sa sudionicima
* Voditelj obrade Osobnih podataka neće otkriti ili ustupiti podatke trećim osobama, osim subjektima uključenim u provedbu nagradne igre te Ministarstvu financija, sukladno čl. 16 Pravilnika o priređivanju nagradnih igara*,*
* Osobni podaci izvučenih dobitnika (ime i prezime, adresa) bit će objavljeni i dostupni na web stranicama voditelja obrade (Priređivača): www.dukat.hr u periodu od (najranije) 11.12.2018. do 14.02.2019.
* Osobni podaci sudionika bit će pohranjeni kod Priređivača najkasnije do 14.02.2019.
* Sudionik može u svako doba od voditelja obrade (Priređivača) zatražiti pristup prikupljenim Osobnim podacima koji se odnose na sudionika, kao i ispravak i brisanje prikupljenih Osobnih podataka kao i ograničavanje obrade prikupljenih osobnih podataka koji se odnose na sudionika te sudionik ima pravo uložiti prigovor na obradu prikupljenih podataka
* u pogledu obrade njegovih Osobnih podatka sudionik može podnijeti prigovor nadzornom tijelu
* pružanje Osobnih podataka je dobrovoljno, no bez pružanja Osobnih podataka nije moguće sudjelovanje u nagradnoj igri

## Članak 12. Rješavanje pritužbi i valjanost pravila

Sve pritužbe i reklamacije rješava Priređivač. U slučaju osnovanih pritužbi Priređivač se obvezuje u što kraćem vremenu ispraviti nedostatke i o tome obavijestiti sudionika odnosno ako je to potrebno i ostale sudionike.

U slučaju spora između Priređivača i sudionika ove nagradne igre nadležan je Općinski građanski sud u Zagrebu.

KLASA: UP/I-460-02/18-01/729

URBROJ: 513-07-21-01-18-3

Zagreb, 20. studenoga 2018.

Priređivač:

DUKAT d.d.

\_\_\_\_\_\_\_\_\_\_\_\_\_\_\_\_\_\_

Mirela Milas

direktorica Prodaje po punomoći